Diari Oficial de la Generalitat Valenciana


Sumari del DOGV 5588, del 30-08-2007 (2007/10128)

RESOLUCIÓ de 5 de juliol de 2007, de la directora general d'Ordenació del Territori, per la qual s'esmenen les deficiències a què es refereix l'Acord de la Comissió Territorial d'Urbanisme de 20 d'abril del 2007 i es declara definitivament aprovada la modificació puntual número 9 de les normes subsidiàries de planejament de Rafelbunyol.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5588

Data del DOGV
:   30-08-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/10095


Data del document
:   05-07-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Correcció d'errades

 Descriptors 

:   * Rafelbunyol
    * pla d'urbanisme

RESOLUCIÓ de 5 de juliol de 2007, de la directora general d'Ordenació del Territori, per la qual s'esmenen les deficiències a què es refereix l'Acord de la Comissió Territorial d'Urbanisme de 20 d'abril del 2007 i es declara definitivament aprovada la modificació puntual número 9 de les normes subsidiàries de planejament de Rafelbunyol. [2007/10392]  
Com que s'han esmenat les deficiències a què es refereix l'Acord de la Comissió Territorial d'Urbanisme de 20 d'abril del 2007, relatiu a la modificació núm. 9 de les normes subsidiàries de planejament de Rafelbunyol i de conformitat amb el que ordena la Resolució de la directora general d'Ordenació del Territori de data 5 de juliol del 2007, per la qual es declara definitivament aprovat aquest expedient, es procedeix a la publicació de l'esmentat acord:  
«La Comissió Territorial d'Urbanisme de València, en sessió celebrada el 20 d'abril del 2007, va adoptar l'acord següent:  
En relació amb l'expedient remés per l'Ajuntament de Rafelbunyol referit a la modificació puntual núm. 9 de les normes subsidiàries de planejament del municipi, es ressalten els següents antecedents i fonaments jurídics:  
Antecedents  
Un. Tramitació municipal  
La modificació pretesa es va sotmetre a informació pública mitjançant edicte publicat en el DOCV núm. 5420 de 3 de gener del 2007 i en el periòdic Valencia hui de 20 de desembre del 2006. Transcorregut el període d'exposició pública, el portaveu del grup municipal del Bloc va presentar al·legacions en data 3 de febrer del 2007.  
En data 1 de desembre del 2006 es va sol·licitar a la Direcció General de Planificació Territorial de la conselleria de Territori i Habitatge informe sobre la viabilitat jurídica del document tramitat.  
El dit informe va ser remés a l'Ajuntament en data 8 de febrer del 2007, sent subscrit per la Secretaria Autonòmica de Territori i Medi Ambient, on s'informa:  
"Resulta jurídicament viable la substitució, amb destinació a HPO, d'un equipament i la seua ubicació pròxima al sector mantenint els estàndards de l'ordenació i complint en tot cas els criteris de qualitat, capacitat i idoneïtat exigits en la llei.  
En tot cas, correspondrà als Serveis Territorials ?a la vista de les circumstàncies del supòsit i de l'anàlisi detallada de la documentació remesa per l'Ajuntament- emetre un pronunciament concret sobre l'exigència legal de manteniment dels estàndards i qualitat de l'ordenació i, per tant, sobre l'aprovació definitiva de la modificació proposada."  
El ple de l'Ajuntament en sessió celebrada en data 15 de febrer del 2007 va adoptar l'Acord següent:  
Primer. Desestimar les al·legacions presentades pel portaveu del grup del Bloc.  
Segon. Aprovar provisionalment la modificació puntual núm. 9 de les normes subsidiàries de planejament de Rafelbunyol per a la vinculació de sòl a la construcció d'habitatge de protecció pública i per a la reserva de sòl dotacional públic, així com l'estudi d'impacte ambiental, estudi de paisatge i l'estudi acústic continguts en el dit document.  
Dos. Documentació del projecte  
El projecte consta de memòria informativa i justificativa formada per plans d'informació i ordenació, així com del corresponent estudi d'impacte ambiental, estudi de paisatge i estudi acústic. Tota la documentació es presenta degudament diligenciada i visada.  
Tres. Objecte  
La present modificació té un doble objecte:   
a) Canviar l'ús de la parcel·la dotacional de 5.649 m² del sector I, situat al nord-oest del nucli urbà destinada a equipament públic (DOT) i de titularitat municipal a la qual encara no se li ha assignat cap ús específic, per a destinar-la a la construcció d'habitatges subjectes a algun règim de protecció pública.  
L'esmentada requalificació obeeix a dos motius fonamentals:  
1. A l'estudi sobre la previsió de demanda d'habitatge protegit al municipi de Rafelbunyol que es va elaborar en compliment de la disposició addicional sisena de la Llei 16/2005, de 30 de desembre, de la Generalitat, urbanística valenciana, relativa a la previsió d'habitatges subjectes a règim de protecció pública en els plans i programes, i que es redacta amb motiu de la modificació puntual núm. 8 de les normes subsidiàries.  
2. A fi de complir les conclusions de l'esmentat estudi, l'Ajuntament de Rafelbunyol subscriu un conveni de col·laboració amb la conselleria de Territori i Habitatge per a cobrir les necessitats d'habitatges subjectes a règim de protecció pública de conformitat amb les previsions d'aquests per a la gestió del patrimoni del sòl, aprovat pel Ple del Consell de la Generalitat el dia 6 d'octubre del 2006 i subscrit el dia 2 de novembre del mateix any.  
En l'esmentat conveni es preveu la construcció de 300 habitatges prevists en l'estudi anteriorment assenyalat distribuïts entre dues parcel·les situades als sectors I i IV, corresponent la primera d'aquestes a la parcel·la d'equipament afectada per la present modificació, sobre la qual es preveu una construcció de 180 habitatges en un termini màxim de 4 anys.  
En definitiva, per a complir el compromís assumit per l'Ajuntament es redacta la present modificació i es procedeix al canvi d'ús de la parcel·la d'equipament del sector I a fi de destinar-la a la construcció d'habitatges subjectes a algun règim de protecció pública, siga en règim de lloguer o de venda, i determinar aquest últim règim en funció de les circumstàncies que concórreguen en el moment en què s'escometa la promoció dels dits habitatges.  
b) Al mateix temps i per a compensar el canvi d'ús assenyalat en l'apartat anterior, així com per a mantenir la proporció de dotacions públiques derivades del sector I, s'estableix una nova reserva dotacional de 12.465 m² sobre sòl actualment classificat com a sòl no urbanitzable comú i que passa a classificar-se com a sòl urbanitzable d'ús dotacional.  
Es tracta d'una parcel·la sítia en el camí de la Rambleta (prolongació del carrer del Calvari) i molt pròxima al sector I i al poliesportiu municipal.  
Aquesta reserva s'efectua en primer lloc com a mesura compensatòria pel canvi d'ús de l'esmentada parcel·la dotacional la superfície de la qual es restitueix íntegrament i sense perdre la seua especial vinculació al referit àmbit ja que està situada en una zona molt pròxima a aquest.  
c) Normes urbanístiques  
El municipi de Rafelbunyol compta amb normes subsidiàries de planejament aprovades l'any 1989 i que han sigut objecte de revisió i de posterior homologació global a la Llei 6/1994, de 15 de novembre, reguladora de l'activitat urbanística, per mitjà d'acords de la Comissió Territorial d'Urbanisme de València de dates 7 de novembre de 1995 i 21 de desembre de 1999, respectivament. Són vigents i d'aplicació les normes urbanístiques del Pla general i les modificacions puntuals ja aprovades.  
Segons el que menciona el promotor en la memòria informativa presentada, entre les previsions de les esmentades normes subsidiàries figura el sector I del sòl urbanitzable residencial. En l'actualitat el dit sector disposa d'ordenació detallada establida a través de Pla parcial aprovat definitivament per Acord de la Comissió Territorial d'Urbanisme de data 7 de juliol del 2005, actualment en fase d'execució.  
La nova parcel·la residencial RS 5 que es vincula a la construcció d'habitatge protegit es regeix per l'article 88 bis de les vigents normes urbanístiques, introduït a través del Pla parcial del sector I i que regula la denominada Zona d'ordenança II: ampliació del nucli, les determinacions de la qual s'apliquen íntegrament a la mencionada parcel·la, sense modificacions.  
Quant a la parcel·la dotacional que es reserva a través de la present modificació, el seu règim edificador s'haurà d'adequar a les exigències derivades de la normativa pròpia del servei públic que s'implante sobre aquesta.  
Quatre. Tramitació autonòmica  
Durant la tramitació autonòmica de l'expedient s'han sol·licitat els informes següents:  
S.T. Medi Ambient (Secció Forestal i Vies Pecuàries).  
Institut Valencià d'Habitatge  
conselleria de Sanitat  
Direcció General d'Habitatges i Projectes Urbans  
conselleria d'Infraestructures i Transports  
Ministeri de Foment (Direcció General d'Aviació Civil).  
Subdirecció Territorial d'Educació.  
Es remet l'estudi d'impacte ambiental a la Secretaria Autonòmica de Territori i Habitatge (Servei d'Avaluació de l'Impacte Ambiental) a l'efecte que s'emeta la corresponent declaració d'impacte ambiental.  
Es remet un estudi de paisatge a l'Àrea d'Urbanisme.  
Es remet un exemplar d'estudi acústic a la Comissió d'Activitats Qualificades perquè emeta informe.  
Cinc. Al·legacions en fase autonòmica   
No hi ha constància que s'haja presentat cap al·legació durant la tramitació autonòmica de l'expedient.  
Sis. informes rebuts  
En data 11 d'abril del 2007 té entrada l'informe de l'estudi de paisatge:  
Es considera que haurà de remetre's un nou document d'estudi de paisatge amb el contingut i la documentació dels articles 29 i 44 del Reglament de paisatge de la Comunitat Valenciana per a poder emetre un informe que valore la integració paisatgística de l'actuació prevista per la modificació puntual núm. 9 de les normes subsidiàries de Rafelbunyol.  
- Carreteres de la conselleria d'Infraestructures, de 17 d'abril del 2007, en sentit favorable ja que no afecta cap carretera de la Comunitat.  
- En data 18 d'abril del 2007 té entrada en el Servei la declaració d'impacte ambiental segons la qual s'estableix:  
Declaració d'impacte ambiental  
1. S'estima acceptable, a l'efecte ambiental i sense perjudici de la prèvia obtenció de les autoritzacions sectorials que se li apliquen, la modificació puntual número 9 de les normes subsidiàries de planejament de Rafelbunyol, promogut per l'Ajuntament de Rafelbunyol, sempre que es desenvolupe d'acord amb el que estableix la documentació presentada i amb els condicionants establits a continuació.  
2. Se supedita l'execució de l'esmentat projecte al compliment dels següents condicionants:  
- Tenint en compte l'entitat del document que es tramita, que es tracta d'un sòl urbanitzable dotacional d'escassa superfície, la urbanització i ordenació definitiva del qual quant a l'ús queda pendent, es considera d'aplicació per al seu posterior desenvolupament les següents mesures correctores específiques de l'estudi d'impacte ambiental:  
- L'aparició, si és el cas, de restes arqueològiques haurà de comunicar-se a l'Àrea de Patrimoni Cultural i Museus, que està pendent d'emetre informe a l'efecte patrimonial sobre l'actuació proposada, i serà obligada l'adopció de totes les mesures que siguen necessàries per a la seua conservació mentre la conselleria no emeta un informe respecte d'això.  
- Els nivells de soroll ambiental no han de sobrepassar, en cap punt de la zona, els establits en la legislació sectorial vigent per a assegurar el futur benestar de la població, en un entorn de desenvolupament fonamentalment residencial.  
- Es duran a terme totes les mesures es que prevegen en l'estudi d'integració paisatgística.  
- Abans de començar les obres d'urbanització o condicionament de la parcel·la s'haurà d'arreplegar la capa superficial de sòl, la terra vegetal, per tal d'usar-la en l'enjardinament de la zona verda (JL).  
- Per a prevenir possibles danys per avingudes, es realitzarà una xarxa de pluvials capaç d'evacuar els cabals, el sistema d'evacuació dels quals es farà extensiu al camí de la Rambleta i carril de la Rambleta, de manera que no s'inhabiliten els accessos o el pas lliure de l'aigua en cas de pluges torrencials.  
- Durant la fase d'execució, es procedirà al regatge periòdic de les superfícies per a evitar la dispersió de partícules de pols. S'hauran d'extremar les mesures de seguretat davant de possibles abocaments accidentals contaminants del sòl o els aqüífers.  
Set. Aigua i sanejament  
En data 27 de març del 2007 té entrada en aquest Servei un certificat d'Aguas de Valencia, SA, entitat gestora del subministrament d'aigua potable, relatiu a la disponibilitat de recursos hídrics per als usos previstos en què s'estableix:  
1. Que la modificació puntual núm. 9 preveu la construcció de 180 habitatges el consum estimat de la qual es xifra en la quantitat de 90 m³/dia.  
2. Que el municipi de Rafelbunyol es troba connectat al sistema bàsic metropolità de distribució d'aigua potable des d'on es proveeix la pràctica totalitat de les seues necessitats amb aigua de baix contingut en nitrats.  
3. Que actualment el cabal disponible del dit sistema és suficient per a assumir el desenvolupament urbanístic previst en la modificació puntual núm. 9.  
4. Que a més el municipi de Rafelbunyol disposa d'una planta d'osmosi, recentment rehabilitada, amb una capacitat de producció de 1000m³/dia, que permet tractar cabals provinents del pou municipal amb alt contingut en nitrats. La disponibilitat de la dita planta és de 900 m³/dia, deu vegades superior a les necessitats plantejades.  
Per tant, tenint en compte aquestes últimes circumstàncies, emetem informe positiu sobre la capacitat dels recursos del municipi per a atendre les necessitats previstes en la modificació puntual núm. 9.   
2) En la mateixa data té entrada en aquest Servei un informe sobre la capacitat del sistema de sanejament i depuració de la Pobla de Farnals per a admetre els cabals d'aigües residuals generats per la modificació puntual núm. 9 en el qual es conclou:   
Per tot allò assenyalat anteriorment, i per al cas que l'urbanitzador responsable del desenvolupament urbanístic decidira no resoldre el sanejament i depuració de les seues aigües residuals generades per les seues actuacions per mitjà de la construcció d'una EDAR pròpia i sol·licite en un futur la connexió a un sistema públic de sanejament i depuració, aquesta Entitat de Sanejament d'Aigües emet informe sobre la viabilitat del tractament a l'EDAR de Pobla de Farnals de les aigües residuals generades per la modificació puntual núm. 9 de les normes subsidiàries de planejament de Rafelbunyol, sempre que es complisquen els següents condicionants:   
1. En la tramitació del corresponent instrument d'ordenació cal sol·licitar dictamen favorable de la Comissió Territorial d'Activitats Qualificades o òrgan que la substituïsca, referit al compliment pel corresponent instrument de planejament, de la distància establida en la normativa sectorial aplicable respecte a la infraestructura de sanejament i depuració existent.  
2. Aquest nou sector s'ajustarà al que disposen les directrius referides als sistemes de tractament, apartat 6.3.2, del vigent Pla director de la Comunitat Valenciana.  
3. Al seu dia, l'urbanitzador haurà de realitzar la corresponent sol·licitud de la connexió al sistema públic de sanejament i depuració. Les obres necessàries per a la connexió de les aigües residuals a les infraestructures públiques seran efectuades pel peticionari al seu compte i risc.   
4. En tot cas, l'abocament generat pel desenvolupament urbanístic de referència haurà de complir els límits d'abocament establits en l'ordenança municipal d'abocaments o, si no n'hi ha, en el model d'ordenança d'abocaments de l'Entitat de Sanejament d'Aigües a fi de preservar la integritat del sistema de sanejament i la qualitat de l'afluent. A aquest efecte, l'urbanitzador haurà de preveure que abans del punt de connexió ha de disposar una arqueta de registre de la mateixa tipologia que la que figura en el model d'ordenança d'abocaments a la xarxa municipal de clavegueram editat per aquesta Entitat de Sanejament d'Aigües, dotada a més de guies per a la instal·lació d'una mitjalluna que permeta la desconnexió de l'abocament.   
5. Amb anterioritat a l'execució de la connexió, caldrà ingressar a l'Entitat de Sanejament d'Aigües la quantitat resultant de 107.778,00 €, amb aquesta finalitat haurà d'establir-se, si és el cas, l'oportú conveni entre l'Entitat de Sanejament d'Aigües i l'Ajuntament de Rafelbunyol."   
Huit. Planejament vigent  
El municipi de Rafelbunyol compta amb normes subsidiàries homologades a la LRAU, aprovades definitivament per la Comissió Territorial d'Urbanisme de València en data 21 de desembre de 1999.  
Nou. Informe de la Comissió Informativa  
La Comissió Informativa de la Comissió Territorial d'Urbanisme de València va emetre, en sessió celebrada el 10 d'abril del 2007, per unanimitat, un informe relatiu al projecte que ens ocupa, complint així allò que preceptua l'art. 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
Fonaments jurídics  
Primer. Aspectes formals  
La tramitació ha sigut correcta de conformitat amb el que estableix l'article 83, per remissió de l'article 94/1, de la Llei 16/2005, de 30 de desembre, de la Generalitat Valenciana, urbanística valenciana, en allò que fa referència a modificacions de plans.  
No obstant això, per al segellat del projecte, l'Ajuntament haurà d'aportar dues còpies en suport digital.  
Segon. Característiques de la parcel·la destinada a la construcció d'habitatges de protecció pública  
Les principals característiques de la parcel·la vinculada són les següents:  
- Superfície: 5.649 m².  
- Conforma una única illa de cases residencial (RS-5).  
- Coeficient d'edificabilitat neta: 2,66 m²sostre/m², la qual cosa determina una edificabilitat total de 15.026,34 m² distribuïts en ús terciari a la planta baixa (5.649 m²sostre) i ús residencial a les plantes altes (9.377,34 m²sostre).  
- Zona d'ordenança: Zona d'ordenació II ampliació de nucli, regulat en l'article 88 bis de les vigents normes subsidiàries.  
Tercer. Justificació de l'edificabilitat  
Com a conseqüència de la modificació operada es produeix un increment de l'edificabilitat residencial del sector en 15.026,34 m²sostre.  
D'acord amb el que disposa l'article 212 del Reglament d'ordenació i gestió territorial i urbanística valenciana, aprovat pel Decret 67/2006, de 19 de maig, en els supòsits d'increment d'edificabilitat residencial en sectors de sòl urbanitzable desenvolupats per pla parcial s'exigirà el manteniment de l'estàndard global de dotacions públiques previst en el mencionat Reglament i que per a àmbits residencials és de 35m²/m²sostre d'ús residencial.  
En el supòsit actual, el dit estàndard coincideix amb l'aplicat en el Pla parcial del sector I, aprovat sota la vigència de la LRAU 6/1994 i el Reglament de planejament de la Comunitat Valenciana, l'annex del qual establia la mencionada reserva dotacional.  
Una vegada aplicat el dit estàndard a l'edificabilitat total que s'incrementa resulta una reserva dotacional de 5.259,21 m² (15.026,34 x 35/100).  
D'aquesta reserva, un mínim de 15 m²/m²sostre ha de destinar-se a zona verda, article 208.2 del ROGTU, la qual cosa representa una superfície de 788,88 m² (5.291,21 x 15/100).  
Com que la dita superfície és inferior a la mínima a establida per al jardí públic (JL), que és de 1.000 m² (article 127. b) ROGTU), en establir la dita dotació sobre la nova parcel·la dotacional que es reserva a través de la present modificació s'incrementa la seua superfície fins als 1.000 m² mínims assenyalats, i es destina la superfície restant (4.259,21 m²) a equipament públic.  
Finalment hem d'indicar que resulta innecessari incrementar la reserva de parc públic de la xarxa primària (PQL) ja que l'actual modificació no comprén un àmbit superior a l'illa de cases edificable, de conformitat amb el que disposa l'article 207.2 ROGTU, que només exigeix el dit increment quan es tracte de modificacions puntuals d'àmbits superiors a una illa de cases completa.  
Quart. Justificació de la reserva dotacional  
La segona modificació que s'escomet és conseqüència de l'anterior ja que té com a objecte l'establiment d'una nova reserva de sòl dotacional de la xarxa secundària per a compensar la superfície vinculada a la construcció de l'habitatge protegit i els estàndards corresponents a l'edificabilitat residencial generada amb la dita vinculació.  
Aquesta reserva té una superfície de 12.465 m² i se situa sobre sòl que actualment està classificat com a sòl no urbanitzable comú en les vigents normes subsidiàries.  
La reserva que s'estableix té una doble finalitat, d'un costat restituir íntegrament la superfície dotacional del sector I que es vincula a la construcció d'habitatge protegit (5.649 m²) i, d'un altre, suplementar els estàndards dotacionals derivats de la nova edificabilitat residencial.  
Segons el que ha quedat exposat anteriorment, el dit suplement es xifra en 5.259,21 m², dels quals 1000 m² es destinen a zona verda (JL) i la resta a equipament dotacional múltiple (article 126 de la LUV), ambdós dotacions de la xarxa secundària.  
Sumades les dues superfícies assenyalades (5.649 m² + 5.259,21 m²) resulta una superfície total de 10.908,21 m², inferior a la de la parcel·la que és objecte de reclassificació i que té una superfície total de 12.465 m².  
Cinqué. Valoració global  
La nova solució proposada manté l'equilibri de les dotacions públiques, i suplementa si és el cas la xarxa secundària de dotacions de manera que complisquen els requisits de qualitat, funcionalitat i coherència amb el model urbanístic.  
Les determinacions contingudes pel que fa a la modificació proposada estan degudament justificades per la corporació i responen a l'interés públic local, per la qual cosa es consideren correctes des del punt de vista de les exigències de la política urbanística i territorial de la Generalitat Valenciana, tal com s'arreplega en l'article 85 de la Llei 16/2005, de 30 de desembre, de la Generalitat, urbanística valenciana.   
Sisé. Òrgan competent  
La Comissió Territorial d'Urbanisme és, a proposta de la directora general d'Ordenació del Territori, l'òrgan competent per a emetre dictamen resolutori sobre l'aprovació definitiva dels plans generals ?i les seues modificacions- de municipis de menys de 50.000 habitants, de conformitat amb el que disposa l'article 10.a), per remissió del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.  
A la vista del que antecedeix, la Comissió Territorial d'Urbanisme de data 20 d'abril del 2007 acorda, per unanimitat, supeditar l'aprovació definitiva de la modificació puntual número 9 de les normes subsidiàries del municipi de Rafelbunyol al fet que la secretària autonòmica de Territori i Habitatge aprove l'estudi de paisatge. En tot cas, l'execució del projecte quedarà condicionada al compliment dels condicionants establits en la declaració d'impacte ambiental.  
Com que els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental de la dita correcció. L'article 9.b) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana atribueix a la directora general d'Ordenació del Territori la facultat de verificar el compliment de l'acord adoptat i, verificat això, ordenar la publicació de l'aprovació definitiva, de conformitat amb el que estableix l'article 41 de la Llei reguladora de l'activitat urbanística.  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons el que disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data en què es rep la present notificació.  
Si és el cas, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data en què es rep la present notificació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no es pot interposar recurs en via administrativa. No obstant això, quan una Administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar, en el termini de dos mesos, comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que puga exercir qualsevol altre recurs o acció que considere oportú.  
La qual cosa se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27-5 de la Llei 30/92, de 26 de novembre, de règim jurídic de les administracions públiques i del procediment administratiu comú (LRJAP-PAC)."  
Amb data 4 de juliol del 2007 els Serveis Tècnics del Servei Territorial d'Ordenació del Territori examinen la documentació presentada per l'Ajuntament de Rafelbunyol i emeten informe favorable d'aquesta, per tant es considera complit l'acord de la Comissió Territorial d'Urbanisme de València de data 20 d'abril del 2007, i es dicta Resolució de la directora general d'Ordenació del Territori de data 5 de juliol del 2007, per la qual es declara definitivament aprovat el dit expedient, amb el següent tenor literal:  
"La directora general d'Ordenació del Territori adopta la següent resolució:  
En relació amb l'expedient d'aprovació de la modificació puntual núm. 9 de les normes subsidiàries de planejament del municipi de Rafelbunyol es ressalten els següents antecedents i fonaments jurídics:  
Antecedents  
Un. En data 20 d'abril del 2007, la Comissió Territorial d'Urbanisme va acordar supeditar l'aprovació definitiva de la modificació puntual núm. 9 de les normes subsidiàries de Rafelbunyol, al compliment del punt següent:  
"A la vista de tot el que antecedeix, per unanimitat, la Comissió Territorial d'Urbanisme de data 20 d'abril del 2007 acorda:   
- Supeditar l'aprovació definitiva de la modificació puntual número 9 de les normes subsidiàries del municipi de Rafelbunyol al fet que la secretària autonòmica del Territori i Habitatge aprove l'estudi de paisatge. En tot cas, l'execució del projecte quedarà condicionada al compliment dels condicionants establits en la declaració d'impacte ambiental."   
Dos. Després del de la Comissió Territorial d'Urbanisme, de 20 d'abril del 2007, ha tingut entrada el següent informe sectorial:  
El 22 de juny del 2007 la Direcció General d'Ordenació del Territori emet un informe, el contingut del qual és el següent:  
"En relació amb el document d'estudi de paisatge de l'expedient relatiu a la modificació núm. 9 de les normes subsidiàries del terme municipal de Rafelbunyol, remés pel Servei Territorial d'Ordenació del Territori, s'emet el següent informe d'acord amb l'article 11 de la Llei 4/2004, d'Ordenació del Territori i Protecció del Paisatge (d'ara endavant LOTPP):  
- El document de la modificació puntual núm. 9 de les normes subsidiàries de Rafelbunyol va ser sotmés a informació pública en data 3 de gener del 2007, amb posterioritat per tant a l'entrada en vigor del Decret 120/2006, d'11 d'agost, del Consell, pel qual s'aprova el Reglament del paisatge de la Comunitat Valenciana (d'ara endavant RPJECV).  
- En data 11 d'abril del 2007 s'emet un informe respecte del document presentat en el sentit que es requerisca de nou el document d'estudi de paisatge amb el contingut i la documentació dels articles 29 i 44 de RPJECV.  
- En data 18 de juny del 2007 es remet a aquest Servei un nou document d'estudi de paisatge, que consta de documentació escrita (introducció, memòria informativa, memòria justificativa, normativa i annexos).  
- Analitzada la documentació que es troba en poder d'aquest Servei:   
- S'aporta un nou estudi de paisatge adequat al RJPJECV.  
- Vist l'objecte del contingut de la modificació i les mesures i accions proposades, es considera adequada la integració de l'actuació en l'entorn.  
- Les normes d'integració paisatgística hauran d'integrar-se en les normes urbanístiques, a partir del que estableixen els articles 42 i 44.13 del RPJECV.  
Per tot això, s'emet informe favorable a la integració del paisatge en la modificació puntual número 9 de les normes subsidiàries del municipi de Rafelbunyol."   
Fonaments jurídics  
Primer. L'informe favorable d'estudi de paisatge de data 22 de juny del 2007 ha sigut ratificat per la secretària autonòmica de Territori i Medi Ambient, per la qual cosa es considera equivalent a l'aprovació d'aquest a l'efecte del que preveu l'article 8.3 del Decret 137/2006, de 29 de setembre, del Consell, pel qual s'aprova el Reglament orgànic i funcional de la conselleria de Territori i Habitatge.   
Segon. De la documentació presentada i de l'informe favorable emés per la Direcció General d'Ordenació del Territori de data 22 de juny del 2007 es desprén que s'ha complit l'acord de la Comissió Territorial d'Urbanisme de 20 d'abril del 2007.   
Tercer. La directora general d'Ordenació del Territori és l'òrgan competent per a verificar el compliment de les condicions imposades en l'acord de la Comissió Territorial d'Urbanisme, d'acord amb el que preveu l'article 9.b) del Decret 201/2003, de 3 d'octubre, del Govern Valencià, que aprova el Reglament d'òrgans urbanístics de la Generalitat Valenciana.  
En conseqüència, la directora general d'Ordenació del Territori resol:  
1. Considerar complides les condicions contingudes en l'acord de la Comissió Territorial d'Urbanisme de data 20 d'abril del 2007.  
2. Declarar definitivament aprovada la modificació puntual número 9 de les normes subsidiàries de Rafelbunyol. En tot cas, l'execució del projecte quedarà condicionada al compliment de les condicions establides en la declaració d'impacte ambiental.  
3. Ordenar la publicació de l'acord aprovatori, conforme al procediment legalment previst.  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons el que disposen l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data en què es rep la present notificació.  
Si és el cas, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data en què es rep la present notificació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no es pot interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar en el termini de dos mesos comptadors des de la notificació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que puga exercir qualsevol altre recurs o acció que considere oportú.»  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons el que disposen l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la seua publicació.  
Si és el cas, les administracions públiques poden formular requeriment d'anul·lació o revocació segons el que disposa l'article 44 de la Llei 29/1998, de 13 de juliol, reguladora de la jurisdicció contenciosa administrativa, davant de la secretària autonòmica de Territori i Medi Ambient per analogia amb l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini de dos mesos comptadors a partir de l'endemà de la data de la seua publicació. L'esmentat article 44 de la Llei 29/1998 estableix literalment:  
Art. 44.1. En els litigis entre administracions públiques no es pot interposar recurs en via administrativa. No obstant això, quan una administració interpose recurs contenciós administratiu contra una altra, podrà requerir-la prèviament perquè derogue la disposició, anul·le o revoque l'acte, faça cessar o modifique l'actuació material, o inicie l'activitat a què estiga obligada.  
En el supòsit de no formular el requeriment indicat, les administracions públiques podran interposar en el termini de dos mesos comptadors des de la publicació, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveu l'article 46-1 de l'esmentada Llei 29/98.  
Tot això sense perjudici que puga exercir qualsevol altre recurs o acció que considere oportú.  
València, 5 de juliol de 2007.- La directora general d'Ordenació del Territori: Soledad Martínez Reig.